CELEX: C2005/069/16
Language: sk
Date: 2005-03-19 00:00:00
Title: Vec C-13/05: Návrh na začatie prejudiciálneho konania podaný uznesením Juzgado de lo Social n° 33 de Madrid zo 7. januára 2005, ktorý súvisí s konaním: Sonia Chacón Navas proti Eurest Colectividades, S.A.

19.3.2005   
            
            
               SK
            
            
               Úradný vestník Európskej únie
            
            
               C 69/8
            
         Návrh na začatie prejudiciálneho konania podaný uznesením Juzgado de lo Social no 33 de Madrid zo 7. januára 2005, ktorý súvisí s konaním: Sonia Chacón Navas proti Eurest Colectividades, S.A.
   (Vec C-13/05)
   (2005/C 69/16)
   Jazyk konania: španielčina
   Juzgado de lo Social n o 33 de Madrid (Španielsko) podal uznesením zo 7. januára 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Sonia Chacón Navas proti Eurest Colectividades, S.A. a bol doručený kancelárii Súdneho dvora dňa 19. januára 2005.
   Juzgado de lo Social no 33 de Madrid žiada Súdny dvor, aby rozhodol o nasledujúcich otázkach:
   
               1)
            
            
               Chráni, v rozsahu v akom vo svojom článku 1 ustanovuje všeobecný rámec pre boj proti diskriminácii na základe zdravotného postihnutia, smernica 2000/78 (1) pracovníčku, ktorá bola prepustená zo zamestnania výlučne z dôvodu že ochorela?
            
         
               2)
            
            
               Subsidiárne, v prípade zápornej odpovede na prvú otázku, ak by bol vyslovený názor, že choroba nespadá do rámca ochrany, ktorú smernica 2000/78 poskytuje proti diskriminácii na základe zdravotného postihnutia: môže byť choroba považovaná za ďalší identifikačný znak, na základe ktorého smernica č. 2000/78 zakazuje diskrimináciu?
            
         
      (1)  Smernica 2000/78/ES Rady z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, Ú. v. ES L 303, 2.12.2000, s. 16